CELEX: C2005/217/50
Language: sk
Date: 2005-09-03 00:00:00
Title: Vec C-239/05: Návrh na začatie prejudiciálneho konania podaný rozsudkom hof van broep te Brussel z 30. mája 2005, ktorý súvisí s konaním: B. V. B. A. Management, Training en Consultancy proti Bureau Benelux des marques

3.9.2005   
            
            
               SK
            
            
               Úradný vestník Európskej únie
            
            
               C 217/25
            
         Návrh na začatie prejudiciálneho konania podaný rozsudkom hof van broep te Brussel z 30. mája 2005, ktorý súvisí s konaním: B. V. B. A. Management, Training en Consultancy proti Bureau Benelux des marques
   (Vec C-239/05)
   (2005/C 217/50)
   Jazyk konania: holandčina
   Hof van broep te Brussel podal rozsudkom z 30. mája 2005 na Súdny dvor Európskych spoločenstiev návrh na začatie prejudiciálneho konania, ktorý súvisí s konaním: B. V. B. A. Management, Training en Consultancy proti Bureau Benelux des marques a bol doručený kancelárii Súdneho dvora 3. júna 2005.
   Hof van broep te Brussel žiada Súdny dvor, aby rozhodol o nasledujúcich otázkach:
   
               1.
            
            
               Musí, pri skúmaní všetkých relevantných skutočností a okolností týkajúcich sa absolútneho dôvodu zamietnutia, úrad pre ochranné známky osobitne uviesť vo svojom predbežnom a konečnom rozhodnutí o prihláške záver, ktorý prijal so zreteľom na každý tovar a každú službu, pre ktoré sa žiada ochrana prostredníctvom ochrannej známky?
            
         
               2.
            
            
               Môžu byť relevantné skutočnosti a okolnosti, ktoré musí zohľadniť súd v prípade žaloby proti rozhodnutiu úradu pre ochranné známky odlišné z dôvodu času, ktorý uplynul medzi dvoma dátumami prijatia rozhodnutí, alebo má tento súd zohľadniť iba tie skutočnosti a okolnosti, ktoré existovali v čase rozhodnutia úradu pre ochranné známky?
            
         
               3.
            
            
               Zabraňuje výklad, ktorý podal Súdny dvor v rozsudku Postkantoor (1) tomu, aby sa pravidlá o súdnej právomoci vykladali v tom zmysle, že nedovoľujú, aby tento súd zohľadnil relevantné skutočnosti a okolnosti, ktoré sa zmenili alebo rozhodol o rozlišovacej spôsobilosti ochrannej známky pre každý tovar a každú službu osobitne?
            
         
      (1)  Rozsudok Súdneho dvora z 12. februára 2004, Koninklijke KPN Nederland (C-363/99, Zb. s. I-1619).